ai4bharat/Pralekha huggingface dataset:
ഷിപ്പിങ് മന്ത്രാലയം
ദീന്ദയാല് തുറമുഖത്തിലെ ട്യൂണ-ടെക്രയിലെ കണ്ടെയ്നര് ടെര്മിനല്, പൊതു-സ്വകാര്യ-പങ്കാളിത്ത  മാതൃകയില് നിര്മിച്ചു പ്രവര്ത്തനക്ഷമമാക്കി കൈമാറ്റം  ചെയ്യുന്ന രീതിയില് വികസിപ്പിക്കുന്നതിന് കേന്ദ്ര മന്ത്രിസഭ അംഗീകാരം നല്കി.
രാജ്യത്തെ പന്ത്രണ്ട് പ്രധാന തുറമുഖങ്ങളില് ഒന്നായ ദീന്ദയാല് തുറമുഖത്തിലെ ട്യൂണ-ടെക്രയിലെ കണ്ടെയ്നര് ടെര്മിനല്, പൊതു-സ്വകാര്യ-പങ്കാളിത്ത  മാതൃകയില് നിര്മിച്ചു പ്രവര്ത്തനക്ഷമമാക്കി കൈമാറുന്ന  രീതിയില് വികസിപ്പിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തിക കാര്യ മന്ത്രിസഭാ സമിതി അംഗീകാരം നല്കി.
കരാര് ഏറ്റെടുക്കുന്നവര് 4,243.64 കോടി രൂപയും സാധാരണ ഉപഭോക്തൃ സൗകര്യങ്ങളുടെ വികസനത്തിനായി ദീന്ദയാല് തുറമുഖം 296.20 കോടി രൂപയും മുടക്കേണ്ടി വരുമെന്നാണ് കണക്കാക്കുന്നത്
പദ്ധതി യാഥാര്ത്ഥ്യമാകുമ്പോള് കണ്ടെയ്നര് ചരക്കു കടത്തിലെ ഭാവി വളര്ച്ചവഴി ഇതു തിരിച്ചുപിടിക്കാന് കഴിയും. 2025 മുതല്, 1.88 ദശലക്ഷം ടിഇയു  ചരക്കു കടത്തിന്റെ സാധ്യതയാണുണ്ടാവുക. അത് ട്യൂണ ടെക്ര വഴി നികത്താന് കഴിയും. ഇന്ത്യയുടെ വടക്കന് ഭാഗത്തിന്റെ  വിശാലമായ ഉള്പ്രദേശങ്ങളില് സേവനം ചെയ്യുന്ന അടച്ച കണ്ടെയ്നര് ടെര്മിനല് ആയതിനാല് ട്യൂണ-ടെക്രയിലെ ഒരു അത്യാധുനിക കണ്ടെയ്നര് ടെര്മിനലിന്റെ വികസനം അതിന് തന്ത്രപരമായ നേട്ടം നല്കും. കാണ്ട്ലയുടെ വ്യാപാര സാധ്യതകള് വര്ധിപ്പിക്കുന്നതിന് പുറമേ, പദ്ധതി സമ്പദ്വ്യവസ്ഥയെ ഉത്തേജിപ്പിക്കുകയും തൊഴിലവസരങ്ങള് സൃഷ്ടിക്കുകയും ചെയ്യും.
വിശദാംശങ്ങള്:
പദ്ധതി നടപ്പാക്കുന്നതിന് ഒരു അന്തര്ദേശീയ മത്സരാധിഷ്ഠിത ലോല പ്രക്രിയയിലൂടെ ഒരു സ്വകാര്യ കരാറുകാരനെ ബിഒടി അടിസ്ഥാനത്തില് ചുമതലപ്പെടുത്താനാണ് തീരുമാനം. കരാറുകാരനും  കരാര് നല്കുന്ന അധികൃതരും  നടപ്പാക്കേണ്ട കണ്സഷന് കരാര്  പ്രകാരം പദ്ധതിയുടെ രൂപകല്പന, എഞ്ചിനീയറിംഗ്, ധനവിനിയോഗം, സംഭരണം, നടപ്പാക്കല്, പ്രവര്ത്തനക്ഷമമാക്കല്, അറ്റകുറ്റപ്പണികള് തുടങ്ങിയവയുടെ ഉത്തരവാദിത്തം കരാറുകാര്ക്കാണ്. നിയുക്ത ചരക്കുകള് കൈകാര്യം ചെയ്യുന്നതിനു മുപ്പത് വര്ഷത്തേക്കായിരിക്കും അനുമതി. പൊതു അടിസ്ഥാന സൗകര്യങ്ങളുടെ ഉത്തരവാദിത്തം ദീന്ദയാല് തുറമുഖത്തിനായിരിക്കും.
4,243.64 കോടി രൂപ ചെലവില് അനുബന്ധ സൗകര്യങ്ങളോടെ മൂന്ന് കപ്പലുകള് ഒരേസമയം കൈകാര്യം ചെയ്യുന്നതിനുള്ള ഒരു ഓഫ്-ഷോര് ബെര്ത്തിംഗ് ഘടനയും പ്രതിവര്ഷം 2.19 ദശലക്ഷം ടിഇയു കൈകാര്യം ചെയ്യാനുള്ള ശേഷിയും ഈ പദ്ധതിയില് ഉള്പ്പെടുന്നു.
തുടക്കത്തില്, പ്രോജക്റ്റ് 6000 ടിഇയുകളുടെ 14 മീറ്റര് ഡ്രാഫ്റ്റ് വെസ്സലുകള് നല്കുന്നു, അതനുസരിച്ച്, 14 മീറ്റര് ഡ്രാഫ്റ്റിന്റെ കണ്ടെയ്നര് ചരക്കു കടത്തുന്നതിനായി ദീന്ദയാല് തുറമുഖം പൊതു ചാനല് കുഴിക്കുകയും പരിപാലിക്കുകയും ചെയ്യും. കരാര് കാലയളവില്, കരാറുകതാര്ക്ക് അതിന്റെ അപ്രോച്ച് ചാനല്, ബെര്ത്ത് പോക്കറ്റ്, ടേണിംഗ് സര്ക്കിള് എന്നിവ ആഴത്തിലാക്കി/വിശാലമാക്കി 18 മീറ്റര് ഡ്രാഫ്റ്റ് വരെയുള്ള കപ്പലുകള് കൈകാര്യം ചെയ്യാനുള്ള സ്വാതന്ത്ര്യം ഉണ്ടായിരിക്കും. ഡ്രാഫ്റ്റില് വര്ധിപ്പിക്കുന്നതിനുള്ള നിര്ദ്ദേശത്തിന്റെ സമയത്ത് ചെലവ് പങ്കിടല് സംബന്ധിച്ച് തുറമുഖവും കരാറുകാരും തമ്മിലുള്ള പരസ്പര ഉടമ്പടിയുടെ അടിസ്ഥാനത്തില് പൊതു ചാനലിന്റെ ഡ്രാഫ്റ്റ് വര്ദ്ധിപ്പിക്കാം.
പശ്ചാത്തലം:
ഇന്ത്യയിലെ പന്ത്രണ്ട് പ്രധാന തുറമുഖങ്ങളില് ഒന്നാണ് ദീന്ദയാല് തുറമുഖം. ഇത് ഇന്ത്യയുടെ പടിഞ്ഞാറന് തീരത്ത്, ഗുജറാത്ത് സംസ്ഥാനത്തിലെ കച്ച് ഉള്ക്കടലില് സ്ഥിതി ചെയ്യുന്നു. ദീന്ദയാല് തുറമുഖം പ്രധാനമായും ജമ്മു കശ്മീര്, ഉത്തര്പ്രദേശ്, മധ്യപ്രദേശ്, രാജസ്ഥാന് എന്നിവിടങ്ങളില് ഉള്പ്പെടുന്ന ഭൂപ്രദേശം ഉള്പ്പെടെ വടക്കേ ഇന്ത്യയിലേക്കാണ് സര്വ്വീസ് നടത്തുന്നത്.
ND
(Visitor Counter : 79
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 191.15 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 18,096 പേര്
ചികിത്സയിലുള്ളത് 0.04 ശതമാനം പേര്
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 3,355 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,25,76,815 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,858 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 84.34 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 4,86,963 പരിശോധനകള്.
(ND
പരിസ്ഥിതി, വനം മന്ത്രാലയം
ആഗോള ഉദ്വമനം വെട്ടിക്കുറക്കേണ്ടതിന്റെ ആവശ്യകത സംബന്ധിച്ചും പുനരുപയോഗ ഊർജ്ജത്തിന്റെ വിപുലീകരണത്തിനുള്ള ആഗോള, നിർബന്ധിത ലക്ഷ്യത്തെക്കുറിച്ചും പീറ്റേഴ്സ്ബെർഗ് കാലാവസ്ഥാ സംഭാഷണത്തിൽ വിശാലമായ സമവായം ഉണ്ടായതായി ശ്രീ ഭൂപേന്ദർ യാദവ്
ന്യൂ ഡൽഹി: മെയ് 4, 2023
COP28 സംയുക്ത തീരുമാനങ്ങൾക്ക് അടിത്തറയൊരുക്കും വിധമുള്ള പ്രതിനിധികളുടെ പ്രവർത്തനം ഉറപ്പാക്കികൊണ്ട് പീറ്റേഴ്സ്ബർഗ് കാലാവസ്ഥാ സംഭാഷണം ബെർലിനിൽ സമാപിച്ചതായി കേന്ദ്ര വനം, പരിസ്ഥിതി, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവ് പറഞ്ഞു. ആഗോള ഉദ്വമനം ഗണ്യമായി വെട്ടിക്കുറയ്ക്കേണ്ടതിന്റെ ആവശ്യകത, പുനരുപയോഗ ഊർജ്ജ ഉത്പാദനത്തിന്റെ വിപുലീകരണ ലക്ഷ്യം നേടേണ്ടതിന്റെ പ്രാധാന്യം എന്നിവ സംബന്ധിച്ച് വിശാലമായ സമവായമുണ്ടാക്കാനായെന്നും ട്വീറ്റുകളുടെ പരമ്പരയിൽ അദ്ദേഹം വ്യക്തമാക്കി.
ചർച്ചകളിൽ ഇന്ത്യ സ്വന്തം വാദങ്ങൾ ശക്തമായി ഉന്നയിച്ചതായി ശ്രീ യാദവ് പറഞ്ഞു. നീതിയുക്തവും, താങ്ങാനാവുന്നതും എല്ലാവരെയും ഉൾക്കൊള്ളുന്നതുമായ ഊർജ്ജ പരിവർത്തനത്തിന്റെ ആവശ്യകത ഊട്ടിയുറപ്പിക്കുമ്പോഴും ഒരാൾ പോലും പിന്തള്ളപ്പെട്ടു പോകരുത് എന്ന മനോഭാവം നിർണായകമാണെന്ന് യോഗം ആവർത്തിച്ചുറപ്പിച്ചതായി അദ്ദേഹം പറഞ്ഞു.
ശുദ്ധമായ ഊർജ്ജ പാത പിന്തുടരുമ്പോൾ, നിലവിലുള്ള ഊർജ സംവിധാനത്തെ ആശ്രയിക്കുന്ന പ്രാദേശിക ജനവിഭാഗങ്ങളുടെയും പ്രാദേശിക സമ്പദ്വ്യവസ്ഥയുടെയും ഉപജീവനമാർഗം സംരക്ഷിക്കുന്നതിന്, സമ്പദ്വ്യവസ്ഥയെ വൈവിധ്യവത്കരിക്കുന്നതിലും പുതിയ ഉപജീവന അവസരങ്ങൾ സൃഷ്ടിക്കുന്നതിലും ശ്രദ്ധ കേന്ദ്രീകരിക്കേണ്ടതുണ്ടെന്ന് ശ്രീ യാദവ് പറഞ്ഞു.
നേരത്തെ ശ്രീ യാദവ് 'ആഗോള വിലയിരുത്തലും ആഗോള പരിവർത്തനത്തിനുള്ള രൂപരേഖയും എന്ന വിഷയത്തിലെ തന്ത്രപരമായ സംഭാഷണത്തിൽ' പങ്കെടുത്ത് സംസാരിച്ചു. ദാരിദ്ര്യ നിർമ്മാർജ്ജനം ഉൾപ്പെടെയുള്ള വികസ്വര രാജ്യങ്ങളുടെ വികസന മുൻഗണനകളിൽ കാലാവസ്ഥാ വ്യതിയാനത്തിന്റെ സ്വാധീനം, പ്രവർത്തനങ്ങൾ, പ്രതികരണങ്ങൾ എന്നതിലാണ് ആഗോള വിലയിരുത്തൽ ശ്രദ്ധ കേന്ദ്രീകരിക്കേണ്ടതെന്ന് കേന്ദ്രമന്ത്രി എടുത്തുപറഞ്ഞു. ആദ്യ ആഗോള വിലയിരുത്തലിന്റെ  ഫലം സുസ്ഥിരമായ ജീവിതശൈലിയിലും സുസ്ഥിര ഉപഭോഗത്തിനുമുള്ള സന്ദേശം നൽകുന്നതിൽ ശ്രദ്ധ കേന്ദ്രീകരിക്കണമെന്ന് അദ്ദേഹം പറഞ്ഞു. ദേശീയമായി നിശ്ചയിച്ചിട്ടുള്ള സംഭാവനകളുടെ  അടുത്ത പതിപ്പിനും അന്താരാഷ്ട്ര സഹകരണം മെച്ചപ്പെടുത്തുന്നതിനും ഈ സന്ദേശം സഹായമാകും.
RRTN/SKY
(Visitor Counter : 62
പ്രധാനമന്ത്രിയുടെ ഓഫീസ്
പ്രതിരോധകുത്തിവയ്പ്പിന്റെ വികസനവും ഉല്പ്പാദനപ്രക്രിയകളും മൂന്ന് പ്രധാന കേന്ദ്രങ്ങളില് പ്രധാനമന്ത്രി അവലോകനം ചെയ്തു
പ്രതിരോധകുത്തിവയ്പ്പ് വികസനവും ഉല്പ്പാദനപ്രക്രിയകളും വിശാലമായി അവലോകനം ചെയ്യുന്നതിനായി പ്രധാനമന്ത്രി ശ്രീ നരേന്ദ്രമോദി ഇന്ന് മൂന്ന് നഗരങ്ങളിൽ യാത്ര നടത്തി. അഹമ്മദാബാദിലെ സൈഡസ് ബയോടെക് പാര്ക്ക്, ഹൈദരാബാദിലെ ഭാരത് ബയോടെക്, പൂനയിലെ സിറം ഇന്സ്റ്റിറ്റ്യൂട്ട് ഓഫ് ഇന്ത്യ എന്നിവ അദ്ദേഹം സന്ദര്ശിച്ചു.
ഈ പ്രതിരോധകുത്തിവയ്പ്പ് വികസനയാത്രയിലെ നിര്ണ്ണായക ഘട്ടത്തില് അവരുടെ പ്രയത്നങ്ങള്ക്ക് വേഗത കൂട്ടാനും അവരുടെ മനോവീര്യം വര്ദ്ധിപ്പിക്കാനും സഹായിക്കുന്നതിനായി പ്രധാനമന്ത്രി മുഖാമുഖം കൂടിക്കാഴ്ച നടത്തിയതില് ശാസ്ത്രജ്ഞര് തങ്ങളുടെ സന്തോഷം പ്രകടിപ്പിച്ചു. ഇതിനകം തന്നെ ഇന്ത്യയുടെ ആഭ്യന്തര പ്രതിരോധ കുത്തിവയ്പ്പ് അതിവേഗം ഇത്രയധികം വികസന പുരോഗതി കൈവരിച്ചുവെന്ന വസ്തുതയില് പ്രധാനമന്ത്രി അഭിമാനം രേഖപ്പെടുത്തി. പ്രതിരോധ കുത്തിവയ്പ്പ് വികസനത്തിന്റെ സമ്പൂര്ണ്ണയാത്രയില് ഇന്ത്യ എങ്ങനെയാണ് ശാസ്ത്രത്തിന്റെ സമ്പൂര്ണ്ണതത്വങ്ങള് പിന്തുടരുന്നതെന്നതിനെക്കുറിച്ച് അദ്ദേഹം സംസാരിച്ചു. അതോടൊപ്പം പ്രതിരോധകുത്തിവയ്പ്പ് വിതരണ പ്രക്രിയ കൂടുതല് മെച്ചമാക്കാനുള്ള നിര്ദ്ദേശങ്ങളും നൽകി.
ഇന്ത്യ പ്രതിരോധ കുത്തിവയ്പ്പുകളെ നല്ല ആരോഗ്യത്തിന് അത്യന്താപേക്ഷിതമെന്ന് മാത്രമല്ല, ആഗോള നന്മയായി കൂടിയാണ് പരിഗണിക്കുന്നതെന്നും വൈറസിനെതിരായ കൂട്ടായ പേരാട്ടത്തില് നമ്മുടെ അയല്പക്കത്തുള്ള രാജ്യങ്ങളുള്പ്പെടെ മറ്റ് രാജ്യങ്ങളെ സഹായിക്കുക ഇന്ത്യയുടെ കടമയാണെന്നതിനും പ്രധാനമന്ത്രി ഊന്നല് നല്കി.
രാജ്യത്തെ നിയന്ത്രണ പ്രക്രിയകള് എങ്ങനെ കൂടുതല് മെച്ചമാക്കാമെന്നതില് തുറന്നതും സ്വതന്ത്രമായതുമായ അഭിപ്രായങ്ങള് പ്രകടിപ്പിക്കാന് അദ്ദേഹം ശാസ്ത്രജ്ഞരോട് ആവശ്യപ്പെട്ടു. കോവിഡ്-19ന് എതിരായ മികച്ച പോരാട്ടത്തിനായി എങ്ങനെയാണ് തങ്ങള് പുതിയതും ആവര്ത്തിച്ചുപയോഗിക്കാവുന്നതുമായ മരുന്നുകള് വികസിപ്പിക്കുന്നതെന്നതിന്റെ ഒരു പൊതു അവലോകനം ശാസ്ത്രജ്ഞര് അവതരിപ്പിക്കുകയും ചെയ്തു.
''സൈഡസ് കാഡില്ല വികസിപ്പിക്കുന്ന ഡി.എന്.എ അധിഷ്ഠിത ആഭ്യന്തര പ്രതിരോധ കുത്തിവയ്പ്പിനെക്കുറിച്ച് കൂടുതല് അറിയുന്നതിനായി അഹമ്മദാബാദിലെ സൈഡസ് ബയോടെക് പാര്ക്ക് സന്ദര്ശിച്ചു. ഈ പ്രവര്ത്തനത്തിന് പിന്നിലുള്ളവരെ അവരുടെ പ്രയത്നത്തിന് ഞാന് പ്രശംസിച്ചു. അവരുടെ ഈ യാത്രയ്ക്ക് പിന്തുണ നല്കുന്നതിനായി ഇന്ത്യാ ഗവണ്മെന്റ് സജീവമായി പ്രവര്ത്തിക്കുകയാണ്'' അഹമ്മദാബാദിലെ സൈഡസ് ബയോടെക് പാര്ക്ക് സന്ദര്ശനത്തിനെക്കുറിച്ച് പ്രധാനമന്ത്രി പറഞ്ഞു.
'' അവരുടെ ആഭ്യന്തര കോവിഡ്-19 പ്രതിരോധകുത്തിവയ്പ്പിനെക്കുറിച്ച് ഹൈദരാബാദിലെ ഭാരത് ബയോടെക് ഫെസിലിറ്റി വിശദമാക്കി തന്നു. ഇതുവരെയുള്ള ട്രയലുകളിലെ പുരോഗതിക്ക് ശാസ്ത്രജ്ഞരെ അഭിനന്ദിച്ചു. അതിവേഗ പുരോഗതിക്കായി അവരുടെ ടീം ഐ.സി.എം.ആറുമായി വളരെ അടുത്ത് പ്രവര്ത്തിക്കുകയാണ്'' ഹൈദരാബാദിലെ ഭാരത് ബയോടെക് ഫെസിലിറ്റി സന്ദര്ശിച്ചശേഷം പ്രധാനമന്ത്രി പറഞ്ഞു.
'' സിറം ഇന്സ്റ്റിറ്റ്യൂട്ട് ഓഫ് ഇന്ത്യയിലെ ടീമുമായി നല്ല ആശയവിനിമയം നടത്തി. ഇതുവരെയുണ്ടായ പുരോഗതിയെക്കുറിച്ചും എങ്ങനെയാണ് പ്രതിരോധകുത്തിവയ്പ്പ് ഉല്പ്പാദനം കൂടുതല് ശക്തിപ്പെടുത്തുന്നതിനുള്ള പദ്ധതികള് എന്നതിന്റെയും വിശദാംശങ്ങള് അവര് പങ്കുവച്ചു. അവരുടെ ഉല്പ്പാദന സൗകര്യങ്ങള് നോക്കി കാണുകയും ചെയ്തു'' സിറം ഇന്സ്റ്റിറ്റ്യൂട്ട് സന്ദര്ശിച്ച ശേഷം പ്രധാനമന്ത്രി ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
ദേശീയ വനിതാ കമ്മീഷന്റെ സ്ഥാപക ദിന പരിപാടിയെ പ്രധാനമന്ത്രി അഭിസംബോധന ചെയ്യും
പ്രധാനമന്ത്രി ശ്രീ നരേന്ദ്ര മോദി 2022 ജനുവരി 31 ന് വൈകുന്നേരം 4:30 ന് വീഡിയോ കോൺഫറൻസിംഗിലൂടെ 30-ാമത് ദേശീയ വനിതാ കമ്മീഷൻ സ്ഥാപക ദിന പരിപാടിയെ അഭിസംബോധന ചെയ്യും. വിവിധ മേഖലകളിലെ വനിതകളുടെ നേട്ടങ്ങൾ ആഘോഷിക്കാൻ ലക്ഷ്യമിട്ടുള്ള ‘ഷീ ദി ചേഞ്ച് മേക്കർ’ എന്നതാണ് പരിപാടിയുടെ പ്രമേയം.
സംസ്ഥാന വനിതാ കമ്മീഷനുകൾ, സംസ്ഥാന ഗവണ്മെന്റ്കളിലെ വനിതാ-ശിശു വികസന വകുപ്പ്, സർവകലാശാലകൾ , കോളേജ് അധ്യാപക അധ്യാപകർ, വിദ്യാർഥികൾ, സന്നദ്ധ സംഘടനകൾ, വനിതാ സംരംഭകർ, ബിസിനസ് സംഘടനകൾ എന്നിവർ പരിപാടിയുടെ ഭാഗമാകും.
കേന്ദ്ര വനിതാ ശിശു വികസന മന്ത്രിയും ചടങ്ങിൽ പങ്കെടുക്കും.
ND(
റെയില്വേ മന്ത്രാലയം
ഇന്ത്യയിലെ ആദ്യ ലേഡീസ് സ്പെഷ്യല് സബര്ബന് ട്രെയിനിന്റെ 26-ാം വാര്ഷികം
ഇന്ത്യയില് ആദ്യമായി വനിതകള്ക്ക് മാത്രമായിട്ട് ഒരു ലേഡീസ് സ്പെഷ്യല് സബര്ബന് ട്രെയിന് ഓടിത്തുടങ്ങിയിട്ട് നാളെ 26 വര്ഷം തികയും. പശ്ചിമ റെയില്വേയ്ക്ക് കീഴിലുള്ള ചര്ച്ച്ഗേറ്റ് മുതല് ബോറിവല്ലി വരെയാണ് 1992 മെയ് 05ന് ആദ്യ ലേഡീസ് സ്പെഷ്യല് സബര്ബന് ട്രെയിന് ഓടിയത്. 1993ല് അത് വിരാര് വരെ നീട്ടി. സാധാരണ ട്രെയിനുകളിലെ ലേഡീസ് കംപാര്ട്ട്മെന്റില് തിക്കിതിരക്കി കയറിയിരുന്ന ജോലിക്കാരായ വനിതകള്ക്കൊരു ആശ്വാസമായിട്ടാണ് സ്പെഷ്യല് ട്രെയിന് ഓടിത്തുടങ്ങിയത്.
വനിതാ യാത്രികര്ക്ക് സുരക്ഷിതത്വബോധം ഉളവാക്കുന്നതിന് വിവിധ നടപടികള് ഇക്കാലയളവില് റെയില്വേ സ്വീകരിച്ചിട്ടുണ്ട്. ലേഡീസ് കോച്ചുകളില് സിസിടിവി ക്യാമറകള് സ്ഥാപിച്ചത് ഇതിന്റെ ഭാഗമാണ്. കഴിഞ്ഞ വര്ഷം വനിതാ ദിനത്തില് പശ്ചിമ റെയില്വേ ടോക്ക് ബാക്ക് സംവിധാനവും ട്രെയിനില് ആരംഭിച്ചു. വനിതാ യാത്രികര്ക്കും ട്രെയിനിലെ ഗാര്ഡിനും തമ്മില് ഇതിലൂടെ ആശയവിനിമയം നടത്താവുന്നതാണ്. അടിയന്തിര ഘട്ടങ്ങളില് സഹായം തേടുന്നതിനും വൈദ്യ സഹായമെത്തിക്കുന്നതിനും ഇത് വഴി സാധിക്കുന്നതാണ്.
(IE/BSN
പ്രധാനമന്ത്രിയുടെ ഓഫീസ്
ധരംപൂരിലെ ശ്രീമദ് രാജ്ചന്ദ്ര മിഷന്റെ വിവിധ പദ്ധതികളുടെ ഉദ്ഘാടനവും തറക്കല്ലിടലും പ്രധാനമന്ത്രി ഓഗസ്റ്റ് നാലിന് നിർവഹിക്കും
വൽസാദ് ജില്ലയിലെ ധരംപൂരിൽ പ്രധാനമന്ത്രി ശ്രീമദ് രാജ്ചന്ദ്ര ആശുപത്രി ഉദ്ഘാടനം ചെയ്യും
ശ്രീമദ് രാജ്ചന്ദ്ര സെന്റർ ഓഫ് എക്സലൻസ് ഫോർ വുമൺ, ശ്രീമദ് രാജ്ചന്ദ്ര മൃഗാസ്പത്രി എന്നിവയുടെ തറക്കല്ലിടലും പ്രധാനമന്ത്രി നിർവഹിക്കും
പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ വൽസാദ് ജില്ലയിലെ ധരംപൂരിൽ ശ്രീമദ് രാജ്ചന്ദ്ര മിഷന്റെ വിവിധ പദ്ധതികളുടെ ഉദ്ഘാടനവും തറക്കല്ലിടലും ഓഗസ്റ്റ് 4 ന് വൈകുന്നേരം 4:30 ന് വീഡിയോ കോൺഫറൻസിംഗിലൂടെ നിർവ്വഹിക്കും.
വൽസാദിലെ ധരംപൂരിൽ ശ്രീമദ് രാജ്ചന്ദ്ര ആശുപത്രി പ്രധാനമന്ത്രി ഉദ്ഘാടനം ചെയ്യും. മുഴുവൻ പദ്ധതിയുടെയും ചെലവ് ഏകദേശം 200 കോടി രൂപയാണ്. അത്യാധുനിക മെഡിക്കൽ സൗകര്യങ്ങളുള്ള 250 കിടക്കകളുള്ള മൾട്ടി സ്പെഷ്യാലിറ്റി ആശുപത്രിയാണിത്. അത് ലോകോത്തര തൃതീയ മെഡിക്കൽ സൗകര്യങ്ങൾ പ്രദാനം ചെയ്യും, പ്രത്യേകിച്ച് ദക്ഷിണ ഗുജറാത്ത് മേഖലയിലെ ജനങ്ങൾക്ക്.
ശ്രീമദ് രാജ്ചന്ദ്ര മൃഗാശുപത്രിയുടെ തറക്കല്ലിടൽ പ്രധാനമന്ത്രി നിർവഹിക്കും. 150 കിടക്കകളുള്ള ആശുപത്രി ഏകദേശം 70 കോടി രൂപ ചെലവിൽ നിർമിക്കും. മികച്ച നിലവാരത്തിലുള്ള സൗകര്യങ്ങളും വെറ്ററിനറി ഡോക്ടർമാരുടെയും അനുബന്ധ ജീവനക്കാരുടെയും സമർപ്പിത സംഘവും ഇതിൽ സജ്ജീകരിക്കും. മൃഗങ്ങളുടെ പരിപാലനത്തിനും പരിപാലനത്തിനുമായി പരമ്പരാഗത വൈദ്യശാസ്ത്രത്തോടൊപ്പം സമഗ്രമായ വൈദ്യ പരിചരണവും നൽകും.
ശ്രീമദ് രാജ്ചന്ദ്ര സെന്റർ ഓഫ് എക്സലൻസ് ഫോർ വുമണിന്റെ തറക്കല്ലിടലും ചടങ്ങിൽ പ്രധാനമന്ത്രി നിർവഹിക്കും. 40 കോടി രൂപ ചെലവിലാണ് ഇത് നിർമിക്കുക. അതിൽ വിനോദത്തിനുള്ള സൗകര്യങ്ങൾ, സ്വയം വികസന സെഷനുകൾക്കുള്ള ക്ലാസ് മുറികൾ, വിശ്രമകേന്ദ്രങ്ങൾ എന്നിവ ഉണ്ടായിരിക്കും. ഇത് 700-ലധികം ആദിവാസി സ്ത്രീകൾക്ക് ജോലി നൽകുകയും ആയിരക്കണക്കിന് ആളുകൾക്ക് ഉപജീവനമാർഗം നൽകുകയും ചെയ്യും.
--ND--
(
പ്രധാനമന്ത്രിയുടെ ഓഫീസ്
മഹാരാഷ്ട്രയിലെ ഭണ്ഡാരയിൽ ആശുപത്രി തീപിടുത്തത്തിൽ മരിച്ചവരുടെ അടുത്ത ബന്ധുക്കൾക്ക് പ്രധാനമന്ത്രി ധനസഹായം പ്രഖ്യാപിച്ചു
മഹാരാഷ്ട്രയിലെ ഭണ്ഡാരയിൽ ആശുപത്രി തീപിടുത്തത്തിൽ മരണപ്പെട്ടവർക്കും പരിക്കേറ്റവർക്കും ധനസഹായം നൽകുന്നത് സംബന്ധിച്ച തീരുമാനം പ്രധാനമന്ത്രി ശ്രീ നരേന്ദ്രമോദി അംഗീകരിച്ചു. പ്രധാനമന്ത്രിയുടെ ദേശീയ ദുരന്തനിവാരണ ഫണ്ടിൽനിന്ന് ആയിരിക്കും ഈ തുക കൈമാറുക. മരണപ്പെട്ട ആളുകളുടെ അടുത്ത ബന്ധുവിന് രണ്ടു ലക്ഷം രൂപ വീതവും പരിക്കേറ്റവർക്ക് 50,000 രൂപ വീതവും കൈമാറും.
റെയില്വേ മന്ത്രാലയം
ഓക്സിജൻ എക്സ്പ്രസ്സുകൾ 19, 408 മെട്രിക് ടണ്ണിൽ കൂടുതൽ ലിക്വിഡ് മെഡിക്കൽ ഓക്സിജൻ -LMO രാജ്യത്തിൻറെ വിവിധ ഭാഗങ്ങളിൽ വിതരണം ചെയ്തു
ന്യൂഡൽഹി, മെയ് 28 , 2021
വിവിധ സംസ്ഥാനങ്ങളിലേക്ക് ലിക്വിഡ് മെഡിക്കൽ ഓക്സിജൻ  എത്തിച്ച് ആശ്വാസം പകരുന്നതിനുള്ള യാത്ര ഇന്ത്യൻ റെയിൽവേ തുടരുകയാണ്. ഇതുവരെ 1162 ടാങ്കറുകളിലായി ഇന്ത്യൻ റെയിൽവേ 19, 408 മെട്രിക് ടൺ എൽഎംഒ വിതരണം ചെയ്തു. കേരളത്തിലെ എറണാകുളം  ഉൾപ്പെടെ രാജ്യത്തെ 15 സംസ്ഥാനങ്ങളിലെ 39 നഗരങ്ങളിലെയും പട്ടണങ്ങളിലെയും 41 സ്റ്റേഷനുകളിൽ ഓക്സിജൻ എക്സ്പ്രസ്സുകൾ എൽഎംഒ വിതരണം ചെയ്തു.
289 ഓക്സിജൻ എക്സ്പ്രസ്സുകളാണ് ഇതുവരെ യാത്ര പൂർത്തിയാക്കിയത് .
.ഓക്സിജൻ വിതരണ സ്ഥലങ്ങളിലേക്കു വേഗത്തിൽ എത്താനായി റെയിൽവേ വിവിധ റൂട്ടുകൾ തയ്യാറാക്കുകയും സംസ്ഥാനങ്ങളുടെ ആവശ്യകതയ്ക്കനുസരിച്ച് സ്വയം സന്നദ്ധരായിരിക്കുകയും ചെയുന്നു. ലിക്വിഡ് മെഡിക്കൽ ഓക്സിജൻ കൊണ്ടുവരുന്നതിനായി സംസ്ഥാനങ്ങളാണ് ഇന്ത്യൻ റെയിൽവേയ്ക്ക് ടാങ്കറുകൾ നൽകുന്നത്.
ഓക്സിജൻ ദുരിതാശ്വാസം സാധ്യമായ വേഗതയിൽ എത്തുന്നുവെന്ന് ഉറപ്പാക്കുന്നതിനു വേണ്ടി ഈ നിർണായക ചരക്ക് തീവണ്ടികളുടെ ശരാശരി വേഗത മിക്ക കേസുകളിലും , പ്ര ത്യേകിച്ചും ദീർഘ ദൂര വണ്ടികളിൽ 55 ന് മുകളിലാണ്. ഓക്സിജൻ ഏറ്റവും വേഗത്തിൽ നിശ്ചയിക്കപ്പെട്ട സമയപരിധിക്കുള്ളിൽ എത്തുന്നുവെന്ന് ഉറപ്പാക്കുന്നതിനായി ഈ തീവണ്ടികൾ.ഉയർന്ന മുൻഗണനയുള്ള ഗ്രീൻ കോറിഡോറിലൂടെ ഓടിക്കുകയും , വിവിധ മേഖലകളിലെ ഓപ്പറേഷൻ ടീമുകൾ ഏറ്റവും വെല്ലുവിളി നിറഞ്ഞ സാഹചര്യങ്ങളിലും മുഴുവൻ സമയവും പ്രവർത്തിക്കുകയും ചെയുന്നു.
വ്യത്യസ്ത വിഭാഗങ്ങളിലെ ജീവനക്കാരുടെ മാറ്റങ്ങൾക്കായി അനുവദിക്കപ്പെട്ട സാങ്കേതിക സ്റ്റോപ്പേജുകൾ 1 മിനിറ്റായി കുറച്ചിട്ടുണ്ട്.ട്രാക്കുകളിലെ മാർഗ തടസ്സങ്ങൾ നീക്കി തുറന്നിടുകയും ഓക്സിജൻ വഹിച്ചുകൊണ്ടുള്ള ട്രെയിനുകളുടെ യാത്ര ഭംഗമില്ലാതെ തുടരുന്നു എന്ന് ഉറപ്പു വരുത്താൻ ഉയർന്ന ജാഗ്രത പാലിക്കുകയും ചെയ്യുന്നു .
പ്രധാനമന്ത്രിയുടെ ഓഫീസ്
തെലങ്കാനയിലെ ജനങ്ങൾക്ക് സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
സംസ്ഥാന രൂപീകരണ ദിനത്തിൽ തെലങ്കാനയിലെ ജനങ്ങൾക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"തെലങ്കാനയുടെ രൂപീകരണ ദിനത്തിൽ, ഈ ഉത്കൃഷ്ടമായ സംസ്ഥാനത്തെ ജനങ്ങൾക്ക് എന്റെ ആശംസകൾ. അവിടുത്തെ ജനങ്ങളുടെ കഴിവുകളും സംസ്കാര സമ്പന്നതയും വളരെയധികം പ്രശംസിക്കപ്പെടുന്നു. തെലങ്കാനയുടെ ക്ഷേമത്തിനും സമൃദ്ധിക്കും വേണ്ടി ഞാൻ പ്രാർത്ഥിക്കുന്നു."
On the Formation Day of Telangana, my greetings to the people of this wonderful state. The skills of its people and the richness of its culture are greatly admired. I pray for the well-being and prosperity of Telangana.
— Narendra Modi  June 2, 2023
తెలంగాణ ఆవిర్భావ దినోత్సవం సందర్భంగా అద్భుతమైన ఈ రాష్ట్ర ప్రజలకు నా శుభాకాంక్షలు. ఈ రాష్ట్ర ప్రజల నైపుణ్యాలు, సంస్కృతీ వైభవం ఎంతో గుర్తింపు పొందాయి. తెలంగాణ శ్రేయస్సు, సౌభాగ్యం కోసం నేను ప్రార్థిస్తున్నాను.
— Narendra Modi  June 2, 2023
വാര്ത്താവിനിമയ, വിവരസാങ്കേതികവിദ്യാ മന്ത്രാലയം
പോസ്റ്റ് ഓഫീസുകളുടെ ആധുനികവൽക്കരണം
ന്യൂ ഡൽഹി: ഡിസംബർ 16, 2022
തപാൽ വകുപ്പിന്റെ, ഇൻഫർമേഷൻ ടെക്നോളജി ആധുനികവൽക്കരണം പദ്ധതി 2.0 ,എട്ട് വർഷത്തേക്ക് 5785 കോടി രൂപ അടങ്കൽ തുകയ്ക്ക് ഗവണ്മെന്റ് അംഗീകരിച്ചു.
ഇൻഫർമേഷൻ ടെക്നോളജി ആധുനികവൽക്കരണം പദ്ധതി 2.0 ൽ , വിവിധ ആപ്ലിക്കേഷനുകൾ, ഇന്റലിജന്റ് പ്ലാറ്റ്ഫോമുകൾ, പരസ്പരബന്ധിതമായ മേഖലകൾ എന്നിവ സംയോജിപ്പിച്ചിരിക്കുന്നു.ഇത് ഒന്നിലധികം ഡെലിവറി ചാനലുകളിലൂടെ തപാൽ വകുപ്പിന്റെ സാമ്പത്തിക സേവനങ്ങളുടെ സമഗ്രവും സംയോജിതവുമായ വിവരങ്ങൾ അതിന്റെ പങ്കാളികൾക്ക് നൽകുന്നു.
ഇന്ന് രാജ്യസഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിലാണ് വാർത്താവിനിമയ സഹമന്ത്രി ശ്രീ ദേവുസിൻഹ് ചൗഹാൻ ഈ വിവരം അറിയിച്ചത്.
SKY
(Visitor Counter : 82
മന്ത്രിസഭ
കേരള ഗവണ്മെന്റിന് എഫ്എസിടിയുടെ 481. 79 ഏക്കര് ഭൂമി വില്ക്കാനുള്ള തീരുമാനത്തിന് കേന്ദ്രമന്ത്രിസഭയുടെ അംഗീകാരം
വില്പ്പന നടപടികളുമായി ഫാക്ടിനു മുന്നോട്ടു പോകാം
കേരള ഗവണ്മെന്റിന് എഫ്എസിടിയുടെ 481. 79 ഏക്കര് ഭൂമി വില്ക്കാനുള്ള തീരുമാനത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്രമന്ത്രിസഭയുടെ അനുമതി. ഇതില് 150 ഏക്കര് ഭൂമി ഏക്കറിന് ഒരുകോടിരൂപ നിരക്കിലായിരിക്കുംവില്ക്കുക. 143. 22 ഏക്കര് ഭൂമി ഫാക്ടിനു സ്വതന്ത്രമായിവിനിയോഗിക്കാവുന്നതാണ്എന്നുകേരള ഗവണ്മെന്റ് സമ്മതിച്ചിട്ടുണ്ട്. ബാക്കി 331. 79 ഏക്കറിന്റെവില 2.4758 കോടിരൂപയാണ് എന്നാണ് എറണാകുളംജില്ലാ കളക്ടര് കണക്കാക്കിയിരിക്കുന്നത്.
പ്രവര്ത്തന മൂലധനക്കുറവ് പരിഹരിക്കുന്നതിനും നഷ്ടം നികത്താനും കമ്പനിയുടെസുസ്ഥിര വളര്ച്ചയ്ക്ക് ആവശ്യമായ ശേഷിവികസന പദ്ധതികള് നടപ്പാക്കുന്നതിന് പ്രവര്ത്തനപരവും സാമ്പത്തികവുമായ പ്രകടനം മെച്ചപ്പെടുത്തുന്നതിനുമാണ് ഭൂമി വില്ക്കാന് ഫാക്ട് തീരുമാനിച്ചത്.
ഫാക്ടിനു ബാങ്കുകളിലെ ബാധ്യതകള് തീര്ക്കാനും വളം ഉല്പ്പാദന ശേഷിവര്ധിപ്പിക്കാനുള്ള പദ്ധതികള് നടപ്പാക്കാനും അസംസ്കൃത വസ്തുക്കള് കൈകാര്യംചെയ്യാനുള്ള സൗകര്യങ്ങള് വര്ധിപ്പിക്കാനും ഇത് സഹായകമാകും.
ഫാക്ടിന്റെ പുനരുജ്ജീവനം കമ്പനിയുടെവികസനത്തിനും വൈവിധ്യവല്ക്കരണത്തിനുമുള്ള അവസരങ്ങള് സൃഷ്ടിക്കും. ഇത് നേരിട്ടും പരോക്ഷമായുംകൂടുതല് തൊഴിലവസരങ്ങള് സൃഷ്ടിക്കും. കേരളത്തില്സ്ഥിതിചെയ്യുന്ന ഈ പൊതുമേഖലാസ്ഥാപനം മെച്ചപ്പെടുന്നത് ദക്ഷിണേന്ത്യയില് വളംലഭ്യത വര്ധിപ്പിക്കും. വളം ഇറക്കുമതിയെ ആശ്രയിക്കുന്നത് കുറയും. വളത്തിന്റെലഭ്യത വര്ധിക്കുന്നത് ഭക്ഷ്യസുരക്ഷയ്ക്കുംഗുണകരമാകും. ഭൂമി വില്പ്പനയ്ക്കു ശേഷം മാനേജ്മെന്റിന്റെ പ്രകടന മികവ്കൂടുതല് ഉറപ്പാകും. സ്ഥാപനത്തിന്റെഊര്ജ്ജക്ഷമത മെച്ചപ്പെടുത്തുകയും പരിസ്ഥിതിസൗഹൃദപരമാക്കുകയുംചെയ്യുന്ന വിധത്തില് എല്എന്ജി ഇന്ധന വിനിയോഗത്തിലേക്ക് ഇപ്പോള്ത്തന്നെ മാറിക്കഴിഞ്ഞു.
PSR/MRD
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് 19 ചികിത്സയിലുള്ളത് 4.85 ലക്ഷത്തില് താഴെപ്പേര്
പ്രതിദിന രോഗമുക്തരുടെ എണ്ണം പുതിയ രോഗബാധിതരേക്കാള് കൂടുതല്
രാജ്യത്ത് കോവിഡ് 19 ചികിത്സയിലുള്ളത് 4,84,547 പേരാണ്. ചികിത്സയിലുള്ളവരുടെ എണ്ണം തുടര്ച്ചയായ മൂന്നാം ദിവസമാണ് 5 ലക്ഷത്തിനു താഴെ നിലനില്ക്കുന്നത്. ആകെ രോഗബാധിതരുടെ 5.55% മാത്രമാണിത്.
കഴിഞ്ഞ 24 മണിക്കൂറിനിടെ 44,879 പേര്ക്കാണു രാജ്യത്ത് കോവിഡ്-19 സ്ഥിരീകരിച്ചത്. രോഗമുക്തി നേടിയത് 49,079 പേരാണ്. ദിവസേനയുള്ള പുതിയ രോഗബാധിതരേക്കാള് കൂടുതലാണ് രോഗമുക്തി നേടുന്നവരുടെ എണ്ണം. 41 ദിവസമായി ഈ പ്രവണത തുടരുകയാണ്.
രാജ്യത്തെ ആകെ കോവിഡ് രോഗമുക്തര് 81,15,580 ആണ്. രോഗമുക്തിനിരക്ക് 92.97%. രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ദ്ധിച്ച് 76,31,033 ആയി.
പുതുതായി രോഗമുക്തരായവരില് 77.83 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കൂടുതല് രോഗമുക്തര് മഹാരാഷ്ട്രയിലാണ്- 7,809. സംസ്ഥാനത്താട്ടാകെ 16,05,064 പേര് രോഗമുക്തരായി.
പുതിയ രോഗബാധിതരില് 76.25 ശതമാനവും 10 സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കഴിഞ്ഞ 24 മണിക്കൂറിനിടെ ഡല്ഹിയിലാണ് കൂടുതല് കേസുകള് റിപ്പോര്ട്ട് ചെയ്തത്- 7,053. കേരളത്തില് 5,537 പുതിയ കേസുകളും മഹാരാഷ്ട്രയില് 4,496 പുതിയ കേസുകളും ഇന്നലെ റിപ്പോര്ട്ട് ചെയ്തു.
കഴിഞ്ഞ 24 മണിക്കൂറിനിടെ രാജ്യത്ത് 547 കോവിഡ് മരണങ്ങള് റിപ്പോര്ട്ട് ചെയ്തു. ഇതില് 80 ശതമാനത്തോളം  പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്.
രാജ്യത്തെ പുതിയ കോവിഡ് മരണങ്ങളില് 22.3 ശതമാനവും മഹാരാഷ്ട്രയിലാണ് .ഡല്ഹി, പശ്ചിമ ബംഗാള് എന്നിവിടങ്ങളില് യഥാക്രമം 104 പേരും 54 പേരും മരണപ്പെട്ടു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഐക്യരാഷ്ട്രസഭയുടെ ജനറല് അസംബ്ലിയെ അഭിസംബോധന ചെയ്തു
പ്രധാനമന്ത്രി നരേന്ദ്ര മോദി ഇന്ന് ഐക്യരാഷ്ട്രസഭയുടെ ജനറല് അസംബ്ലിയെ വിഡിയോ കോണ്ഫറണ്സിങ്ങിലൂടെ അഭിസംബോധന ചെയ്തു സംസാരിച്ചു.
എഴുപത്തിയഞ്ചു വര്ഷങ്ങള്ക്കപ്പുറം മനുഷ്യ ചരിത്രത്തില് ആദ്യമായി ലോകത്തിനു മുഴുവനും വേണ്ടി ഒരു സംഘടന രൂപീകൃതമായി, യുദ്ധങ്ങളുടെ നടുക്കങ്ങള്ക്കിയില് നിന്ന് ഒരു പുതിയ പ്രതീക്ഷ ഉദയം ചെയ്തു - പ്രധാനമന്ത്രി പ്രസംഗമധ്യേ പറഞ്ഞു. ഐക്യരാഷ്ട്ര സഭയുടെ പ്രമാണ പത്രത്തില് ഒപ്പു വച്ച സ്ഥാപക രാഷ്ട്രമായ ഇന്ത്യ കുലീനമായ ആ കാഴ്ച്ചപ്പാടിന്റെ ഭാഗമായിരുന്നു.കാരണം അതില് പ്രതിഫലിച്ചത് സമസ്ത സൃഷ്ടിജാലങ്ങളെയും ഏക കുടുംബമായി കാണുന്ന വസുധൈവക കുടുംബകം എന്ന ഇന്ത്യയുടെ തത്വശാസ്ത്രമാണ്.
ഐക്യരാഷ്ട്രസഭയുടെ സമാധാന ദൗത്യങ്ങള്ക്കിടയില് സമാധാനത്തിനും വികസനത്തിനും വേണ്ടി ജീവന് ത്യജിച്ച ധീര രക്തസാക്ഷികള്ക്ക് പ്രധാനമന്ത്രി ആദരാഞ്ജലി അര്പ്പിക്കുകയും, ഐക്യരാഷ്ട്ര സഭയുടെ പ്രവര്ത്തനങ്ങള് മൂലം ലോകം കൂടുതല് മെച്ചപ്പെട്ടിരിക്കുന്നു എന്നു പ്രസ്താവിക്കുകയും ചെയ്തു. നേട്ടങ്ങള് ഏറെ കൈവരിച്ചെങ്കിലും യഥാര്ത്ഥ ദൗത്യം ഇനിയും പൂര്ത്തീകരിക്കപ്പെടാത്തതായി അവശേഷിക്കുന്നു എന്നാണ് ഇന്ന് ഐക്യരാഷ്ട്രസഭ അംഗീകരിച്ച പ്രഖ്യാപനത്തെ കുറിച്ച് പ്രധാനമന്ത്രി അഭിപ്രായപ്പെട്ടത്. ഇന്ന് ഐക്യരാഷ്ട്രസഭ സ്വീകരിക്കുന്ന ഈ പ്രഖ്യാപനം യുദ്ധങ്ങള് തടയുക, വികസനം ഉറപ്പാക്കുക, കാലാവസ്ഥാ വ്യതിയാനത്തില് ശ്രദ്ധ കേന്ദ്രീകരിക്കുക, അസമത്വം കുറയ്ക്കുക, ഡിജിറ്റല് സാങ്കേതിക വിദ്യകള്ക്ക് ഉത്തോലകമായി വര്ത്തിക്കുക തുടങ്ങിയ ജോലികള് ഇനിയും പൂര്ത്തിയാക്കാനുണ്ട് എന്നതിന്റെ അംഗീകാരം കൂടിയാണ്. ഐക്യരാഷ്ട്ര സഭയ്ക്കു തന്നെ നവീകരണം ആവശ്യമായിരിക്കുന്നു എന്നതിന്റെ അംഗീകാരം കൂടിയാണ് ഈ പ്രഖ്യാപനം എന്ന് പ്രധാനമന്ത്രി പറഞ്ഞു.
സമഗ്രമായ പരിഷ്കാരങ്ങള് ഇല്ലാതെ സഭ വിശ്വാസ പ്രതിസന്ധിയെ അഭിമുഖീകരിക്കുകയാണ്. സഭയുടെ പഴഞ്ചന് ഘടനകൊണ്ട് ഇന്നത്തെ വെല്ലുവിളികളെ നേരിടാന് സാധിക്കുകയുമില്ല. പരസ്പരം ബന്ധിക്കപ്പെട്ടിരിക്കുന്ന ഇന്നത്തെ ലോകത്തില് നമുക്ക് ആവശ്യം നവീകരിക്കപ്പെട്ട ബഹുസ്വരതയാണ്. അതാണ് ഇന്നത്തെ യാഥാര്ത്ഥ്യങ്ങളെ പ്രതിഫലിപ്പിക്കുക, എല്ലാ ഗുണഭോക്താക്കളുടെയും ശബ്ദമായി മാറുക, വര്ത്തമാന കാല വെല്ലുവിളികളെ അഭിസംബോധന ചെയ്യുക, മനുഷ്യ ക്ഷേമത്തില് ശ്രദ്ധ കേന്ദ്രീകരിക്കുക. ഈ ലക്ഷ്യത്തിനായി മറ്റു രാഷ്ട്രങ്ങളുമായി ചേര്ന്ന് പ്രവര്ത്തിക്കാനാണ് ഇന്ത്യ ആഗ്രഹിക്കുന്നത്, അദ്ദേഹം കൂട്ടിച്ചേർത്തു.
പ്രധാനമന്ത്രിയുടെ ഓഫീസ്
കാൺപൂരിലെ ട്രാക്ടർ ട്രോളി അപകടത്തിൽ പ്രധാനമന്ത്രി അനുശോചിച്ചു
മരിച്ചവർക്കും പരിക്കേറ്റവർക്കും ധനസഹായം പ്രഖ്യാപിച്ചു
കാൺപൂരിൽ ഉണ്ടായ ട്രാക്ടർ ട്രോളി അപകടത്തിൽ മരിച്ചവരിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
ദുരന്ത ബാധിതർക്ക് സഹായധനവും അദ്ദേഹം പ്രഖ്യാപിച്ചു. പിഎംഎൻആർഎഫിൽ നിന്ന് 2 ലക്ഷം രൂപ മരിച്ചവരുടെ അടുത്ത ബന്ധുക്കൾക്ക് നൽകും. പരിക്കേറ്റവർക്ക് അൻപതിനായിരം രൂപ വീതവും നൽകും.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
“കാൺപൂരിൽ ട്രാക്ടർ-ട്രോളി അപകടത്തിൽ അത്യധികം ദുഖിക്കുന്നു.. എന്റെ ചിന്തകൾ അവരുടെ ഉറ്റവരും പ്രിയപ്പെട്ടവരുമായ എല്ലാപേർക്കുമൊപ്പമാണ് . പരിക്കേറ്റവർക്കായി പ്രാർത്ഥിക്കുന്നു . പ്രാദേശിക ഭരണകൂടം ദുരിതബാധിതർക്ക് സാധ്യമായ എല്ലാ സഹായവും നൽകുന്നുണ്ട്: പ്രധാനമന്ത്രി നരേന്ദ്രമോദി."
ND
(
PIB Headquarters
രാഷ്ട്രപതി രാംനാഥ് കോവിന്ദ് ഏഴിമല നാവിക അക്കാദമിക്ക് പ്രസിഡന്റസ് കളർ അവാർഡ് സമ്മാനിച്ചു .
വിവര സാങ്കേതിക രംഗത്തെ പുരോഗതി സേനാ വിഭാഗങ്ങളുടെ പരിശീലനങ്ങൾക്ക് പ്രയോജനപ്പെടുത്തണമെന്ന് രാഷ്ട്രപതി
രാഷ്ട്രപതിയുംസായുധ സേനയുടെസുപ്രീം കമാന്ഡറുമായ ശ്രീ. രാം നാഥ്കോവിന്ദ്കണ്ണൂര്ഏഴിമലയിലുള്ള ഇന്ത്യന് നാവികഅക്കാദമിക്ക്  പ്രസിഡന്റ്സ് കളര് സമ്മാനിച്ചു.അക്കാദമിയിലെ730 കേഡറ്റുകള്അണിനിരന്നപരേഡില്,150 ഓളം പേരുടെഗാര്ഡ്ഓഫ്ഓണറില്ഐഎന്എയെ പ്രതിനിധീകരിച്ച്അക്കാദമികേഡറ്റ്ക്യാപ്റ്റന് സുശീല്സിംഗ്പ്രസിഡന്റ്സ്കളര് ഏറ്റുവാങ്ങി.ഇതോടനുബന്ധിച്ച്ഒരു പ്രത്യേക തപാല്കവറുംരാഷ്ട്രപതിപുറത്തിറക്കി.ഈ അഭിമാന ദിനം സാക്ഷാത്കരിച്ചതിനു പിന്നിലെകഠിനാധ്വാനത്തിനുംഅര്പ്പണബോധത്തിനുംഐഎന്എയെയുംഅതിന്റെഇപ്പോഴത്തെയും മുന്കാലത്തെയും സാരഥികളെ രാഷ്ട്രപതി അനുമോദിച്ചു.
ഈ ലോകോത്തരസ്ഥാപനത്തില് നിന്ന് പരിശീലനം പൂര്ത്തിയാക്കി പുറത്തുപോകുന്ന ഓഫീസര്മാരുടെതലമുറയ്ക്ക് പ്രചോദനം നല്കുന്ന ചിഹ്നമായി പ്രസിഡന്റ്സ്കളര്വര്ത്തിക്കണമെന്ന്അദ്ദേഹം പറഞ്ഞു.
കേരള ഗവര്ണര്ശ്രീആരിഫ് മുഹമ്മദ് ഖാന്, അഡ്മിറല്കരംബീര്സിംഗ്, സംസ്ഥാന തുറമുഖ, മ്യൂസിയം, ആര്ക്കിയോളജി, ആര്ക്കൈവ്സ്വകുപ്പ് മന്ത്രി ശ്രീ. രാമചന്ദ്രന് കടന്നപ്പള്ളി, ദക്ഷിണ നാവിക കമാന്ഡ് മേധാവിവൈസ്അഡ്മിറല് എ കെചാവ്ള, ഫ്ളാഗ്ഓഫീസര് കമാന്ഡിംഗ്-ഇന്-ചീഫ് തുടങ്ങിയവര്ചടങ്ങില് പങ്കെടുത്തു. കേരളത്തിലെ 32-ാമത് ബറ്റാലിയനിലെ എന്സിസികേഡറ്റുകള്, ഐഎന്എ ഉദ്യോഗസ്ഥര് എന്നിവരെകൂടാതെ, കൊഡഗ്സൈനിക്സ്കൂള്,പയ്യന്നൂരിലെ പ്രാദേശിക സ്കൂളുകള് എന്നിവിടങ്ങളിലെ വിദ്യാര്ത്ഥികളും പങ്കെടുത്തു. ചടങ്ങിന് സാക്ഷ്യംവഹിച്ചുകൊണ്ട് ഇന്ത്യന് നാവികകപ്പലുകളായമഗാര്, സുജാത, ഇന്ത്യന് കോസ്റ്റ്ഗാര്ഡ് കപ്പല് സാരഥി എന്നിവയുംഎട്ടിക്കുളംഉള്ക്കടലില് നങ്കൂരമിട്ടിരുന്നു.
കൊച്ചി, ഗോവ, ഏഴിമലഎന്നീമൂന്ന്വ്യത്യസ്തസ്ഥലങ്ങളില്കഴിഞ്ഞ അമ്പത് വര്ഷമായി നാവികഉദ്യോഗസ്ഥര്ക്ക്പരിശീലനം നല്കിക്കൊണ്ട് നാവികസേനയുടെ നേതൃത്വത്തെ രൂപപ്പെടുത്തുന്നതില്സ്ഥാപനം നടത്തിയമഹത്തായസേവനത്തിനുള്ളഅംഗീകാരമാണ്പ്രസിഡന്റ്സ് കളര്.
GK/ND
(Visitor Counter : 13
പ്രധാനമന്ത്രിയുടെ ഓഫീസ്
പ്രധാനമന്ത്രി ഗുരുദേവ് ടാഗോറിന് ജയന്തി ദിനത്തിൽ പ്രണാമം അർപ്പിച്ചു
ടാഗോർ ജയന്തിക്ക് ഗുരുദേവ് രവീന്ദ്രനാഥ ടാഗോറിന് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു:
“ടാഗോർ ജയന്തിയിൽ ഞാൻ മഹാനായ ഗുരുദേവ് ടാഗോറിനെ നമിക്കുന്നു. അദ്ദേഹം സ്വപ്നം കണ്ട ഇന്ത്യ കെട്ടിപ്പടുക്കുന്നതിന് അദ്ദേഹത്തിന്റെ മാതൃകാപരമായ ആശയങ്ങൾ നമുക്ക് ശക്തിയും പ്രചോദനവുമേകട്ടെ". .